А сам Веткаўскі музей стараабрадніцтва і беларускіх традыцый, які носіць імя свайго заснавальніка, Фёдара Рыгоравіча Шклярава, па-за ўвагай народа і зацікаўленасці органаў улады ніколі, па сутнасці, і не заставаўся. Гэты абект уваходзіць у турыстычны маршрут Залатое кальцо Гомельшчыны. У 2014 г. ў наш музей прыязджаў губернатар Уладзімір Андрэевіч Дворнік і спытаў, чым трэба дапамагчы. У выніку ў 2015 г., пасля бягучага рамонту 2014 г., прайшло абнаўленне экспазіцыі на ўсіх трох паверхах. Рабілі сіламі супрацоўнікаў: ад наглядчыкаў да рэстаўратараў і адмiнiстрацыi. Але затое - у новым абсталяванні, замоўленым (па аўтарскім праекце) і зманціравываным на другім і трэцім паверхах, з новай сістэмай асвятлення. Па даручэнню губернатара, 700 мільёнаў вылучыў аблвыканкам на заказ. А яшчэ, нарэшце, новенькую машыну купілі - таксама 550 мільёнаў тады.